দেহ তুমি কার! রেলের না পুলিশের?

সাকিল মুস্তাক, কলকাতা (দমদম): মঙ্গলবার সকালে দমদম রেলস্টেশনের (Dumdum railway station) পাশে জঙ্গলে এক যুবকের দেহ ঘিরে চাঞ্চল্য। স্থানীয়রাই পুলিশে খবর দেয়। কিন্তু ঘন্টা দুয়েক কেটে গেলেও দেহ উদ্ধার সম্ভব হয়নি। দেহকে নেবে রেল পুলিশ (Rail Police) না স্থানীয় পুলিশ?

এই ঘটনার তদন্ত কোন থানার অন্তর্ভুক্ত হবে তা নিয়ে দ্বন্দ্ব তৈরি হয়েছে। এলাকাটি সিঁথি থানা ( Sithi), দমদম জিআরপি (DumDum GRP) নাকি দমদম থানার অধীনে পড়বে, তা নিয়ে সংশয় দেখা দিয়েছে। এই জটিলতার কারণেই পুলিশ প্রথমে মৃতদেহটি উদ্ধার করতে দেরি করে বলে দাবি করেছেন স্থানীয় বাসিন্দারা।

আরও পড়ুন: তৃতীয় লিঙ্গের পাশে প্রথম থেকেই আছে রাজ্য সরকার, বিধানসভায় বক্তব্য শশী পাঁজার

পুলিশের প্রাথমিক অনুমান, এটি আত্মহত্যার ঘটনা হতে পারে। তবে স্থানীয় বাসিন্দারা এই অনুমান মানতে নারাজ। তাদের মতে, এটি একটি পরিকল্পিত খুন হতে পারে।

ঘটনাস্থলে উপস্থিত পুলিশ আধিকারিকরা জানিয়েছেন, দেহের কাছাকাছি কোনও সুইসাইড নোট পাওয়া যায়নি। ফলে মৃত্যুর প্রকৃত কারণ এখনও স্পষ্ট নয়। ময়নাতদন্ত রিপোর্ট না আসা পর্যন্ত নিশ্চিতভাবে কিছু বলা সম্ভব নয় বলে জানিয়েছেন তদন্তকারীরা।